ФК Хваля Пінск

«Хваля» — беларускі футбольны клуб з горада Пінск, заснаваны ў 1987 годзе. У цяперашні час выступае ў Першай лізе чэмпіянату Беларусі.

 Гісторыя 

 2013 
Сезон 2013 «Хваля» пачала выдатна, атрымаўшы на старце 5 перамог запар. Пасля першага круга каманда ішла на чацвёртым месцы. Але ў другім крузе вынікі пайшлі на спад. Каманда выдала дзесяціматчавую серыю без перамог. Нягледзячы на тое, што серыя была перарвана ў апошнім туры перамогай над «Віцебскам» (1:0), «Хваля» скончыла сезон толькі на 12-м месцы, што стала найгоршым вынікам з 2006 года.

 2014 
Перад пачаткам сезона 2014 «Хваля» страціла сваіх лідараў, замест якіх у каманду вярнуўся шэраг вопытных гульцоў-пінчан, таксама ў каманду прыйшлі маладыя ігракі з іншых клубаў. У выніку, каманда з самага пачатку турніру апынулася ў канцы табліцы, доўгі час «Хваля» змагалася за выжыванне (Першую лігу ў сезоне 2014 пакідаў адзін клуб) са «Слонімам». Цяжкім ударам для пінчукоў стала смерць брамніка Мікалая Адамца ў верасні 2014 года. У кастрычніку 2014 года, пасля ўдалай серыі «Слоніма», «Хваля» замацавалася на апошнім радку і ўжо за некалькі тураў да канца страціла шанцы застацца ў другім дывізіёне.

 2015 
У сезоне 2015 «Хвалю» прадстаўлялі ў асноўным уласныя выхаванцы. Камандзе ставілася задача вярнуцца ў Першую лігу, але гульня ў чэмпіянаце ішла не найлепшым чынам — пінчукі саступілі сваім асноўным канкурэнтам. У ліпені 2015 года Вадзіма Бяленку на трэнерскім мастку замяніў Сяргей Шульжык, аднак ён не здолеў выправіць сітуацыю. Толькі ў канцы турніру каманда стала рэгулярна атрымоўваць перамогі, аднак гэта не выратавала яе ад пятага месца і непападання нават у фінальны этап.

 2016 
Перад сезонам 2016 камандзе была пастаўлена мэта вярнуцца ў Першую лігу. «Хваля» была яўным фаварытам чэмпіянату і ў выніку ўпэўнена атрымала перамогу ў Другой лізе, забяспечыўшы першае месца за некалькі тураў да фінішу.

 2017 
Пасля выхаду ў Першую лігу каманда захавала асноўных ігракоў, да якіх далучыўся шэраг навабранцаў з вопытам выступлення ў Вышэйшай лізе. У сезоне 2017 каманда амаль адразу замацавалася ў цэнтры табліцы, у выніку скончыла сезон на сёмым месцы.

 2018 
Сезон 2018 атрымаўся для «Хвалі» няўдалым, каманда хутка апынулася ў ніжняй частцы табліцы. У ліпені Сяргей Шульжык падаў у адстаўку, аднак пры новым трэнеры Віталі Кірылку сітуацыя не змянілася, і каманда скончыла сезон на 13-м месцы з 15.

 2019 
У пачатку 2019 года каманду ўзначаліў Алег Кароль, які прывёў шмат ігракоў са свайго былога клуба, «Слоніма-2017». Каманда ставіла мэты заняць месца ў верхняй палове табліцы, спачатку «Хваля» ішла ў сярэдзіне табліцы, але хутка шэраг няўдач адкінуў яе бліжэй да зоны вылету. У верасні Кароль пакінуў каманду, на яго месца быў прызначаны Вадзім Бяленка, аднак істотна гэта сітуацыю не выправіла, пінская каманда скончыла сезон на 12-м месцы.

 2020-я 
У 2020 годзе каманду папоўніла шмат ігракоў з вопытам выступу ў Вышэйшай лізе. Большую частку сезона «Хваля» знходзілася ў сярэдзіне табліцы і, нягледзячы на няўдалы фініш турніру (ніводнай перамогі ў васьмі апошніх матчах), заняла выніковае дзявятае месца.

У пачатку 2021 года новым галоўным трэнерам стаў пінчанін Сяргей Ясковіч, які перад гэтым паспяхова ўзначальваў дзяржынскі «Арсенал». Каманда працягвала ўзмацоўвацца вопытнымі ігракамі, што прынесла плён — «Хваля» хутка замацавалася ў верхняй палове табліцы і часам прэтэндавала на прызавыя месцы. Толькі па выніках апошняга тура пінская каманда страціла шанцы на выхад у Вышэйшую лігу, фінішаваўшы чацвёртай. У сезоне 2022 «Хваля» лічылася адным з фаварытаў і добра пачала, але пасля пайшлі няўдачы. Нягледзячы на шэраг перамог над канкурэнтамі, паражэнні працягваліся, і неўзабаве пінская каманда апусцілася ў сярэдзіну табліцы. «Хваля» яшчэ магла змагацца за выхад у Вышэйшую лігу, але няўдалы фініш пакінуў каманду на сёмым месцы. У сезоне 2023 «Хваля» пераважна знаходзілася ў сярэдзіне табліцы і скончыла чэмпіянат на восьмым месцы з 17.

 Папярэднія назвы 
 1987—1996: «Камунальнік»
 1997—2005: «Пінск-900»
 з 2006: «Хваля»

 Дасягненні 
 Пераможца Другой лігі чэмпіянату Беларусі: 2016
 Найлепшае дасягненне ў Першай лізе — 2 месца (1995, 2009)
 Чвэрцьфіналіст Кубка Беларусі: 1992/93

 Цяперашні склад 
Станам на жнівень 2024 года, згодна з афіцыйным сайтам клуба.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 Ігракі ў арэндзе 

 Трэнерскі штаб 
  Сяргей Ясковіч (нар. 1972) — галоўны трэнер
  Віталь Кірылка (нар. 1973) — старшы трэнер
  Сяргей Валадзько (нар. 1983) — трэнер
  Дзмітрый Аснін (нар. 1984) — трэнер брамнікаў

 Статыстыка выступленняў 

 Чэмпіянат і Кубак Беларусі 
СезонЛігаГалыАчкіКубакЗаўвагі 1992  Другая (Д2) 3  15  8  4  3  20–13  20 1/32 фіналу  1992/93  Другая (Д2) 5  30  15  4  11  52–40  34 Чвэрцьфінал  1993/94  Другая (Д2) 3  28  17  6  5  58–21  40 1/8 фіналу  1994/95  Другая (Д2)  3  30  16  8  6  45–26  40 1/16 фіналу  1995  Другая (Д2) 2  14  9  2  3  22–13  29 1/16 фіналу  Пераходныя матчы   2  1  0  1  2–3  3  1996  Другая (Д2)  5  24  10  8  6  40–19  38  1/16 фіналу  1997  Другая (Д2)  8  30  12  8  10  43–36  44 1/16 фіналу  1998  Першая (Д2)  3  30  17  8  5  54–22  59 1/16 фіналу  Змена назваў ліг 1999  Першая (Д2)  15  30  6  8  16  33–50  26 1/16 фіналу  15px Вылет у Другую лігу 2000  Другая — Б (Д3)  6  16  5  4  7  17–24  19 1/16 фіналу  2001  Другая (Д3)  7  34  17  3  14  61–37  54 1/16 фіналу  2002  Другая (Д3) 2  24  16  4  4  50–22  52 1/32 фіналу15px Выхад у Першую лігу 2003  Першая (Д2)  16  30  5  4  21  28–59  19 1/16 фіналу  15px Вылет у Другую лігу 2004  Другая (Д3)  4  24  15  5  4  62–25  50 1/16 фіналу  2005  Другая (Д3) 2  26  21  4  1  57–16  67 1/32 фіналу  15px Выхад у Першую лігу 2006  Першая (Д2)  8  26  10  4  12  47–48  34 1/16 фіналу  2007  Першая (Д2)  7  26  11  6  9  34–38  39 1/16 фіналу  2008  Першая (Д2)  4  26  15  3  8  39–25  48 1/8 фіналу  2009  Першая (Д2) 2  26  16  3  7  52–31  51 1/16 фіналу  2010  Першая (Д2)  10  30  11  2  17  31–48 35 1/8 фіналу  2011  Першая (Д2) 7  30  13  6  11  52–38  45 1/16 фіналу  2012  Першая (Д2) 8  28  8  10  10  24–45  34 1/8 фіналу  2013  Першая (Д2) 12  30  11  6  13  30–41  39 1/16 фіналу  2014  Першая (Д2) 16  30  4  8  18  26–62  20 1/16 фіналу  15px Вылет у Другую лігу 2015  Другая — Б (Д3)  5  18  9  5  4  43–18  32 1/16 фіналу  Матчы за 9 месца  9  2  2  0  0  6–1   2016  Другая (Д3) 1  24  19  3  2  87–40  60 1/16 фіналу  15px Выхад у Першую лігу 2017  Першая (Д2)  7  30  13  4  13  48–48  43 1/16 фіналу  2018  Першая (Д2)  13  28  6  7  15  23–49  25  1/16 фіналу  2019  Першая (Д2)  12  28  5  6  17  29–49  21  1/16 фіналу  2020  Першая (Д2)  9  26  6  7  13  41–52  27  1/16 фіналу  2021  Першая (Д2)  4  33  16  8  9  49–39  56  1/16 фіналу  2022  Першая (Д2)  7  24  10  6  8  44–35  36  1/16 фіналу  2023  Першая (Д2)  8  32  12  7  13  41–49  43  1/16 фіналу 

 Галоўныя трэнеры 

 Міхаіл Шаламіцкі (1991—1994)
 Аляксандр Шавялянчык (1995—1997)
 Уладзімір Шумарын (1998—1999)
 Сяргей Шушкевіч (2000 — жнівень 2003)
 Сяргей Пазняк (жнівень — лістапад 2003)
 Міхаіл Шаламіцкі (2004 — снежань 2009)
 Андрэй Астроўскі (снежань 2009 — ліпень 2010)
 Сяргей Шульжык (ліпень 2010 — верасень 2012)
 Сяргей Чэпкі (верасень 2012 — май 2014)
 Вадзім Бяленка (чэрвень 2014 — ліпень 2015)
 Сяргей Шульжык (в.а. у ліпені — лістападзе 2015; 2016 — ліпень 2018)
 Віталь Кірылка (в.а. у ліпені — снежні 2018)
 Алег Кароль (студзень — верасень 2019)
 Вадзім Бяленка (в.а. у верасні — снежні 2019; студзень — снежань 2020)
 Сяргей Ясковіч (са студзеня 2021)

 Крыніцы 

 Спасылкі 
 Афіцыйны сайт



Хваля Пінск